b'\n_START_ARTICLE_\nJordan Spieth\n_START_PARAGRAPH_\nJordan Alexander Spieth (s. 27. hein\xc3\xa4kuuta 1993 Dallas, Texas) on yhdysvaltalainen ammattilaisgolfaaja._NEWLINE_Spieth oli ennen ammattilaiseksi siirtymist\xc3\xa4\xc3\xa4n amat\xc3\xb6\xc3\xb6rien maailmanrankingin ykk\xc3\xb6nen. H\xc3\xa4net valittiin vuonna 2013 PGA Tourin vuoden tulokkaaksi. H\xc3\xa4n voitti ensimm\xc3\xa4isen turnauksensa kaikkien aikojen nelj\xc3\xa4nneksi nuorimpana pelaajana._NEWLINE_Lopullisen l\xc3\xa4pimurtonsa Spieth teki vuoden 2014 Masters-turnauksessa, sijoittuen toiseksi Bubba Watsonin j\xc3\xa4lkeen. Seuraavan vuoden Masters-turnauksen Spieth voitti selv\xc3\xa4sti, jakamalla samalla turnauksen enn\xc3\xa4tyksen tuloksella 18 alle parin._NEWLINE_Vuonna 2015 Spieth voitti kaksi majoria: Mastersin ja Yhdysvaltain avoimet. H\xc3\xa4n nousi maailman rankingykk\xc3\xb6seksi sijoituttuaan toiseksi PGA Championshipiss\xc3\xa4 elokuussa 2015 ja on rankinglistan k\xc3\xa4rjess\xc3\xa4 edelleen vuoden 2016 alussa. Vuonna 2017 Spieth voitti Britannian avoimet.'